रैमपार्ट्स
सुनो, यार, सुनो। तुम्हें वह सुनाई दे रहा है?
1967 सैन फ़्रांसिस्को
यह किसी सर्कस के आदमी के बारे में गाना नहीं है।
वह डिलन है, वह हमारे बारे में बात कर रहा है।
हमारे बारे में? और क्यों? हम राक्षस हैं?
नहीं, वह द गीक के बारे में बोल रहा है, है ना? वह गीक एक सर्कस का कलाकार है।
उसे ट्रैपीज़ में चोट लग गई
और अब उसे कोई दूसरी नौकरी करनी होगी, ज़िंदा रहने के लिए कोई छोटा काम।
मिस्टर जोंस, वह मिलने आने के लिए तैयार हैं।
वह द गीक को पिंजरे में देखने के लिए पैसे देने को तैयार हैं,
ज़िंदा मुर्गी वगैरह खाते देखने को तैयार हैं, क्योंकि वह कुछ अजीब देखना चाहते हैं।
लेकिन फिर वह गीक मुर्गी की हड्डी लेता है
और मिस्टर जोंस को थमा देता है और कहता है,
"असली राक्षस तुम हो।"
गज़ब। यार, बॉबी डिलन बहुत गहरी सोच रखता है।
ठीक है। यहीं बैठ जाओ।
अरे, यार। असली राक्षस तुम हो।
ग्रीक लोगों ने आइकॉन बनाए। धार्मिक व्यक्तियों की तस्वीरें।
लेकिन वे छवियाँ पूजनीय बन गईं,
दर्शाए गए व्यक्ति से कहीं ज़्यादा।
- वह टोपी थोड़ी... - मैं टेढ़ी कर देता हूँ।
एल्ड्रिज क्लीवर ऐसा आदमी था
- जो एक छवि की शक्ति पहचानता था। - हाँ।
वह ऐसी छवि चाहता था जो हथियारबंद आंदोलन की प्रेरणा दे।
यह छवि बोल रही है, "अश्वेत समुदाय का नेता और रक्षक... श्वेत अमेरिका में।"
इस ग्रह का सबसे ख़तरनाकआदमी।
अब, सीधे लेंस में देखो।
यही शॉट चाहिए।
दार्शनिक फ़ूको के मुताबिक,
अगर कोई छवि आइकॉनिक बन जाती है,
तो उस छवि के विषय को और किसी भी रूप में देखना नामुमकिन हो जाता है।
द बिग सिगार
जॉशुआ बेयरमैन के एक लेख पर आधारित
रोज़, मैं वादा करता हूँ, वह ज़्यादा समय तक नहीं रहेगा।
1974 हॉलीवुड
- ज़्यादा से ज़्यादा एक-दो दिन। - अगर बर्ट के घर पर छापा पड़ा,
तो बस थोड़े ही समय में वे हमारा दरवाज़ा भी तोड़ते हुए अंदर चले आएँगे।
- क्या तुम यही चाहते हो? - नहीं।
तुम मुझे और मेरे बच्चों को हथकड़ियों में ले जाया जाना देखना चाहते हो?
मैरी पॉपिंस फिर शुरू हो गई है।
तुमने सुना मैंने क्या कहा?
मुझे क्यूबा की सरकार के लिए यह पत्र ख़त्म करना है, ग्वेन।
- ह्यूई, वह... - वह स्टीव को जेल जाते नहीं देखना चाहेगी।
उसे परवाह नहीं है।
- देखो, हम यहाँ नहीं रह सकते हैं। - अच्छा, हम और कहाँ जा सकते हैं?
मैं अब पार्टी में किसी पर भरोसा नहीं कर सकता।
ठीक है, लेकिन पुलिस से बचने में मदद करने वाले यही लोग क्यों हैं?
अब तुम्हें ऐसा क्यों लगता है कि ये ऐसा कर सकते हैं?
क्योंकि मैं इनसे करवाऊँगा।
देखो, ग्वेन, बर्ट...
बर्ट ने एलिसबर्ग को जेल से बाहर रखा।
और उसने ऐबी हॉफ़मैन की देश से निकलने में मदद की
जब वह वांछित लोगों की सूची में नंबर एक पर था। वह चैपलिन को वापस लाया।
इन सब लोगों में समान बात क्या है जो तुम में नहीं है?
अरे।
देखो, यह सब... यहाँ आओ।
सब ठीक हो जाएगा।
तुम्हें इन हॉलीवुड बेवक़ूफ़ों की संगत में कभी पड़ना ही नहीं चाहिए था।
ठीक है, सुनो।
पचास सालों से हॉलीवुड अन्याय के ख़िलाफ़ आवाज़ उठाने में असफल रहा है।
वह सब तुम लोगों से साथ यहीं ख़त्म होगा।
- हम बेवर्ली हिल्स के सात कहलाएँगे, यार। - वे गिरफ़्तार होने के बाद ऐसे नाम देते हैं।
नहीं। कोई गिरफ़्तार नहीं होगा।
हम योजना बनाना और संचालन करना जानते हैं।
हम अगले 48 घंटों में ह्यूई को क्यूबा पहुँचाएँगे।
समय बर्बाद ना करना अच्छी बात है, लेकिन इतनी जल्दी क्यों?
क्योंकि एफ़बीआई ने खोज शुरू कर दी है।
साथ ही, अगर यह और लंबा चला तो मेरी गर्लफ़्रेंड
अपने टेनिस कोच के साथ भाग जाएगी।
- जैसा कि मैंने कहा, हम पकड़े नहीं जाएँगे। - तुम यह कैसे कह सकते हो, यार?
हमारे पास एकदम परफ़ेक्ट बहाना है।
जहाँ तक किसी को भी पता है, हम बस फ़िल्म बनाने वाले लोग एक फ़िल्म बना रहे हैं।
ठीक है। हम किस फ़िल्म की बात कर रहे हैं?
किस तरह की फ़िल्म?
- यह एक केपर फ़िल्म है, हॉपी। - केपर?
देखो, तुम्हें दिमाग़ से काम लेना होगा। तुम सभी के फ़ोन टैप किए हुए हैं।
तो अब से, हम इस चीज़ के बारे में कोड में बात करेंगे।
तो, ह्यूई "पार्सल" होगा। या "स्टार।"
मैं "निर्माता" हूँ। आर्टी "बेबीसिटर" है।
स्टीव "यहूदी" है।
रुको, मैं यहूदी क्यों हूँ? तुम मुझसे ज़्यादा यहूदी हो।
क्योंकि स्टीव, तुम यहूदी हो।
हाँ। भगवान, गज़ब।
तो कहानी है कि "यहूदी" और "यहूदी निर्माता"...
- शुक्रिया। - ..."पार्सल" को लेकर जाते हैं,
द बिग सिगार यानि क्यूबा में।
यह फ़िल्म "लेडीकिलर्स" जैसी है, बस म्यूज़िशियन के बजाय फ़िल्म दल है।
मतलब, मुझे "द बिग सिगार" पसंद है, यार।
- वह... मुझे वह पसंद है... लेकिन... - तुम्हें वह पसंद है?
- लेकिन, जैसे, ब्लैक एंड वाइट, पता है। - उससे सब कुछ बदल जाएगा।
देखो, देखो, देखो, देखो। दोस्तों, सुनो।
बकवास करना बंद करो। ठीक है? अब से, कोई क्रेडिट कार्ड नहीं। केवल नकद।
ज़्यादा नकद मत निकालना, कोई सबूत मत छोड़ना।
बस पे फ़ोन इस्तेमाल करना।
वे मुझे एक औरत के क़त्ल के इल्ज़ाम में फँसाने की कोशिश कर रहे हैं।
यह कोई खेल नहीं है। ठीक है? यह मेरी ज़िंदगी है।
मुझे बाहर निकलने दो, यार।
और मुझे एक विमान चाहिए।
यार, तुम अमीरज़ादों में से कोई तो किसी ऐसे को जानता होगा जिसके पास एक विमान हो।
हाँ, हम एक बंदे को जानते हैं, यार। वह क्यूबा का है।
वह चे बायोपिक में एक सलाहकार है,
- पैरामाउंट में। - हाँ।
वह दक्षिण अमेरिका में जाता रहता है।
मतलब, वह हमारे काम का आदमी हो सकता है।
यार, मुझे परवाह नहीं कि वह कौन है। बस एक विमान का इंतज़ाम करो।
आधी रात को एफ़बीआई के लोगों ने दरवाज़ा तोड़ दिया।
हमें हमारे ही घर से निकाल दिया।
मुझे कपड़े भी नहीं पहनने दिए।
ठीक है। एक सेकंड, ठीक है?
- हैलो? - हे। क्या यह लाइन सुरक्षित है?
हाँ, हम लैरी की दादी के घर पर हैं।
ह्यूई, एफ़बीआई के लोगों ने कल रात हम सबके घरों पर छापा मारा।
क्योंकि मैं ज़मानत की सुनवाई में नहीं आया?
जैसे ही तुम गए।
आज उन्होंने स्कूल, क्लिनिक, नाश्ते वाले प्रोग्राम
बंद करवा दिए।
मेरे पास 30 लोग हैं जो सड़क पर सोए थे।
ठीक है, उनसे कहना हम कोई हल निकाल लेंगे।
उन्हें बस पेंटहाउस की चाबियाँ दे देना।
तुम्हारे पास 30 बिस्तर नहीं हैं।
ख़ैर, फिर बचाए हुए पैसे ले लो और बाकी सबको मोटलों में कमरे दिलवा दो।
- कौन से बचाए हुए पैसे? वे ले गए। - अच्छा, तो फिर कुछ पैसे ढूँढो।
- कैसे? - मुझे पता नहीं। धत्।
माफ़ करना।
देखो, मैं बस यह नहीं चाहता कि इस बकवास की वजह से प्रोग्राम बंद हो जाएँ।
ठीक है।
जिसे बनाने में हमने इतना जोखिम उठाया, हम उसे गँवा नहीं सकते।
ठीक है, मैं कोई हल निकाल लूँगी।
ध्यान से। हर जगह वांछित पोस्टर लगे हुए हैं।
ठीक है।
एफ़बीआई के लोगों का मेरे पीछे आना एक बात थी,
लेकिन मैं उन्हें समुदाय को चोट पहुँचाने नहीं दे सकता था।
तीन साल पहले ओकलैंड
आज सेलिब्रिटी यहाँ आए हैं
जब ब्लैक पैंथर पार्टी ने अपने विस्तारित नाश्ते के प्रोग्राम के लिए
एक नई जगह खोली।
तुम्हें ऑटोग्राफ़ चाहिए?
- तुम चाहती हो मैं तुम्हारे लिए अपना नाम यहाँ साइन कर दूँ? - शुक्रिया।
यहाँ आने के लिए शुक्रिया।
- मुझे पता था। - ठीक है।
- लोगों को समस्त अधिकार। - लोगों को समस्त अधिकार!
मुझे ख़ुशी है कि तुम सब आख़िरकार यहाँ,
यह देखने के लिए आए कि हम यहाँ क्या करते हैं।
देखो, हम यह काम सालों से करते आ रहे हैं
और मेरे लिए यह महत्वपूर्ण है क्योंकि
जब मैं प्राथमिक स्कूल में था, हमेशा कोई ना कोई समस्या रहती थी।
कुछ बच्चे, जिनके पास उसके लिए पैसे होते थे,
वे कुकीज़ और मीठे बिस्किट ख़रीदते थे।
और जिनके पास पैसे नहीं होते थे, वे मेज़ पर सिर रख लेते थे,
पता है, जब दूसरे बच्चे खा रहे होते थे। और मुझे हमेशा लगता था कि वह बहुत ग़लत है...
मुझे ज़रा इजाज़त दीजिए।
शायद उसे पैनकेक से ज़्यादा बंदूकें पसंद हैं, हँ?
हाँ।
लेकिन यह एक बड़ा समाचार नेटवर्क है।
यह बहुत बड़ी बात है। सच में।
हाँ, यार।
मुझे इस बात से नफ़रत है कि हमें कैमरों को आकर्षित करने के लिए स्टार की ज़रूरत है।
उन्हें तब हमें ढूँढने में कोई दिक्कत नहीं हुई जब हम अपनी बंदूकें लिए
सड़कों पर पुलिस की क्रूरता को क़ाबू में रखने की कोशिश कर रहे थे, समझ रहे हो?
यह एक तमाशबीन समाज है।
मैं अब बेंत की कुर्सी में बैठा वह इंसान नहीं रहना चाहता, यार।
मतलब, मैं समझता हूँ कि लोगों को वह छवि क्यों पसंद है, लेकिन मैं वैसा नहीं हूँ।
वह बकवास एल्ड्रिज के दिमाग़ की उपज थी।
और जब मैं जेल से निकला, यार, मैं...
मुझे ज़िंदगी में दूसरा अवसर मिला जिसे पाने की मैंने उम्मीद नहीं की थी।
समझ रहे हो?
और मैं वह समय लोगों को मारते हुए नहीं बिताना चाहता।
अगर मुझे अपनी कोई छवि बनानी है, मैं चाहता हूँ वह ऐसी हो...
जो लोगों की मदद करे।
हॉलीवुड से जो पैसा हम कमा रहे हैं,
उससे हम खाना खिला सकते हैं, कपड़े पहना सकते हैं, हम और बहुत सारे लोगों के सिर पर छत दे सकते हैं।
और यह तो बस शुरुआत है।
ठीक है? हम आंदोलन होने तक ज़िंदा रहने की बात कर रहे हैं।
भाई ह्यूई, बुरा मत मानना,
लोग हमारे पास इसलिए नहीं आते हैं क्योंकि वे कोई चैरिटी शुरू करना चाहते हैं।
जैसा कि भाई एल्ड्रिज कहते हैं,
यह पार्टी उत्पीड़न के ख़िलाफ़ हिंसक संघर्ष के पक्ष में है।
हमें ज़िंदा रहने के लिए बदलना होगा, भाई।
मेरी जानकारी में इकलौता भाई जो जेल गया और नरम बनकर बाहर निकला।
- क्या कहा तुमने? - ह्यूई।
तुम कभी जेल गए हो, भाई?
कभी हाथ में अपनी 12-गेज की बंदूक लिए पुलिस की लाइन का सामना किया है?
समझा। तो तुम सच में आंदोलन के लिए मरने को तैयार नहीं हो।
तुम बस इसके कपड़े पहनना पसंद करते हो।
मेरे ख़्याल से तुम में से कुछ भाइयों और बहनों को आंदोलन के बारे में ज्ञान देना ज़रूरी है।
यह पार्टी हिंसक संघर्ष से आगे बढ़ चुकी है।
सही कहा।
हम ज़िंदा रहने और सामाजिक बदलाव लाने के पक्ष में हैं।
अब अगर तुम हमारे साथ चलना चाहते हो, तुम हमारे बच्चों को पढ़ना सिखा सकते हो।
ठीक है? या तुम जाकर क्लिनिक में स्वयं सेवक बन सकते हो।
हमारे लोगों की मदद के लिए कुछ करो।
लेकिन अगर तुम हाथ में शॉटगन लिए सड़कों पर उतरना चाहते हो,
सरकार पलटने की कोशिश करना चाहते हो और ख़ुद को मरवाना चाहते हो,
तो तुम विमान में बैठकर ऐल्जीरिया जाकर एल्ड्रिज के साथ रह सकते हो।
सही कहा।
हाँ। सही कहा।
ह्यूई?
नीचे वे नौसिखिये मुझे समझाने की कोशिश कर रहे हैं कि मुझे अपनी पार्टी कैसे चलानी चाहिए?
बस वे ही नहीं हैं, ह्यूई। बाहर बहुत से लोग वैसी बातें कर रहे हैं।
हमारे ज़्यादातर सदस्य तब शामिल हुए जब तुम जेल में थे।
युवा लोग जिन्होंने अपनी दीवारों पर तुम्हारा पोस्टर लगा रखा था।
उन्होंने सोचा वे यहाँ सैनिक बनने आ रहे हैं।
लगता है तुम उनसे सहमत हो।
तुम्हें लगता है मुझे बंदूकों के साथ काम करना चाहिए?
तुम्हें लगता है पार्टी के लिए यही सबसे अच्छा है, ग्वेन?
मेरे लिए बहुत पहले ही यह बस पार्टी के बारे में नहीं रहा।
ग्वेन, चलो भी।
मुझे बस चिंता है।
बहुत से लोग बात कर रहे हैं और किसी ना किसी समय, सिर्फ़ बातें नहीं होंगी।
तुम्हारे हिसाब से मुझे क्या करना चाहिए?
- एल्ड्रिज को फ़ोन करो। - बिल्कुल नहीं।
उससे कहो कि तुम्हारे साथ पार्टी जोड़ ले।
नहीं। अगर मैंने उसे फ़ोन किया, तो वह बस सबको बताता फिरेगा,
"ओह, ह्यूई पी. अपनी दुम दबाकर मेरे पास चला आया।"
मैं यहाँ बेवक़ूफ़ दिखाई दूँगा।
- तुम्हारा यह अभिमान। - यह अभिमान नहीं है, ग्वेन। यह व्यावहारिक बुद्धि है।
तुम इसे व्यावहारिक रूप से देखना चाहते हो।
अच्छा, ठीक है। ये प्रोग्राम कितने ज़रूरी हैं?
ये मेरी ज़िंदगी की मेहनत हैं। तुम जानती हो, ग्वेन।
फिर शायद तुम्हें थोड़ा विनम्र हो जाना चाहिए।
थोड़ा जोखिम उठाओ। उसे फ़ोन करो।
1974 हॉलीवुड
प्लीज़ मुझसे कह दो तुम्हारे पास श्नाइडर के ख़िलाफ़ कोई सबूत है।
यह अच्छा नहीं है। हमारे बंदे पूरी रात लगे रहे।
हमें मिली तो बस श्नाइडर की थोड़ी कोकेन,
गांजा के आरोप में कुछ बच्चे
- और कुछ टोगा। ह्यूई का कोई अता-पता नहीं है। - धत्!
हमें झाँसा देकर उन्हें बाहर लाना होगा।
उन कमबख़्त निर्माताओं को मालूम है वह कहाँ है।
बढ़िया। मुझे लगा शायद हमारा काम ख़त्म हो गया।
धत्! मैं इस वेशभूषा से बहुत थक चुका हूँ!
मुझे कमबख़्त हिप्पियों से नफ़रत है।
हर सुबह जब मैं उठता हूँ, आईने में देखता हूँ, मुझे क्या दिखाई देता है?
एक बदबूदार हिप्पी।
हाँ, यार।
मुझे कमबख़्त ड्रग्स दो।
ठीक है।
एफ़बीआई, पैंथरों को पकड़ने के लिए एड़ी-चोटी का ज़ोर लगा रही थी।
उत्पीड़न, गिरफ़्तारियाँ, मनगढ़ंत सबूत।
ख़बरी और उकसाने वाले जासूस।
यार, एजेंट क्लार्क जैसे एफ़बीआई के लोग भी थे
जो उन्हीं समुदायों के सदस्य बनकर रह रहे थे, जिन्हें तबाह करने पर वे आमादा थे।
ड्रग्स मिल गए।
क्यूबा तक विमान ले जाने में बहुत जोखिम है।
उसमें कितना खर्च आएगा?
- निर्भर करता है। पार्सल क्या है? - तुम्हें जानने की ज़रूरत नहीं है।
ख़ैर, "तुम्हें जानने की ज़रूरत नहीं है" की क़ीमत
अग्रिम 25 हज़ार डॉलर है।
तुम्हें और क्या चाहिए होगा?
पहुँचने पर और 25 हज़ार।
और तुम्हें रैंचो कूकामोंगा में एक एयर स्ट्रिप खाली करवानी होगी।
रैंचो कूक...
यार, हमें तुम्हारे लिए एयर स्ट्रिप क्यों खाली करवानी होगी?
यह कुछ ऐसा नहीं लगता जिसे तुम वैन नाइज़ में
सबके सामने विमान में लाद सकते हो, है ना?
और मैं ऐसा मान रहा हूँ कि तुम फ़्लाइट प्लान भी दर्ज़ नहीं कराना चाहोगे।
मैं निर्माण नहीं करता।
बस लाने और ले जाने का काम करता हूँ। यह यूनियन की बात है।
बहत्तर घंटे। अपना विमान वहाँ ले आना। टेक ऑफ़ के लिए तैयार।
शुक्रवार, शाम चार बजे?
अलविदा।
यार, मुझे वह बंदा अच्छा नहीं लगा।
अब से तीन दिन बाद, तुम हवाना के किसी बीच पर बैठे
शराब पी रहे होगे। भरोसा रखो।
हाँ, मैं तुम पर भरोसा करता हूँ। मैं बस उस पर भरोसा नहीं करता।
पता है, देखो, ये सभी बंदे तुम्हारे लिए सब कुछ दाँव पर लगा रहे हैं।
हम आज सुबह एक बैठक कर रहे थे, हम कुछ योजना बना रहे थे
- और तुम उसे छोड़कर एक फ़ोन करने चले गए? - देखो, यार।
मैं ओकलैंड में बहुत सारी समस्याएँ छोड़कर आया हूँ, बर्ट।
मेरे पिता बीमार हैं, यार। एफ़बीआई के लोगों ने मेरे जीविका वाले प्रोग्राम बंद कर दिए।
मेरे पास बच्चे और परिवार हैं जो सड़कों पर सो रहे हैं।
ख़ैर, वह मुश्किल है। मुझे तुम्हारे डैड के बारे में नहीं मालूम था।
कोई बात नहीं। मैं बस चाहता हूँ सब ठीक से हो।
नहीं, मैं समझता हूँ। मैं पूरी तरह से इसमें शामिल हूँ।
हम वह एयर स्ट्रिप बनाएँगे
और तुम बस पार्टी और अपने डैड पर ध्यान दो। ठीक है?
तीन साल पहले ओकलैंड
पापा?
हे। ह्यूई।
- मेल्विन बस अभी यहाँ से गया। - दरअसल मैं आपको ढूँढ रहा था।
आज शनिवार है, मैंने सोचा शायद मुझे पता होगा आप कहाँ हैं।
हमेशा की तरह यहीं बैठा हूँ, अपने धर्मोपदेश पर काम कर रहा हूँ।
उसमें मेरे लिए कुछ है?
सुबह का भूला बेटा जवाब की तलाश में आया है।
ख़ैर, आओ। बैठ जाओ।
मैं मुश्किल दौर से गुज़र रहा हूँ, पापा।
एक नई राह पर चलने की कोशिश कर रहा हूँ, जैसा कि आप कहते हैं।
उस राह पर चलना इतना आसान नहीं है।
आधे समय समझ नहीं आता कि वह कहाँ है या कहाँ...
मुझे किस तरफ़ जाना है।
तुम्हें याद है जब तुम्हारी लोकप्रियता बढ़ रही थी,
तुम हर जगह सनी मैन का पीछा किया करते थे, बिल्कुल उसके जैसा बनना चाहते थे?
हाँ, ख़ैर...
फिर तुम्हें किताबें पढ़ने का शौक हो गया। और तुम और मेल्विन क़रीबी दोस्त बन गए।
पता है, तुमने बहुत कुछ सहा है।
तो अब, तुम वाक़ई क्या बनना चाहते हो?
मैं समाज को बदलना चाहता हूँ, पापा।
मैं संघर्ष और हिंसा से परे एक दुनिया की कल्पना करता हूँ।
क्या वह रास्ता तुम्हें हॉलीवुड होते हुए ले जाता है?
देखिए, बदलाव बहुत से रूपों में आता है।
ठीक है, आंदोलनकारी संस्कृति एक शक्तिशाली हथियार है
और वह चीज़, वह टेलीविज़न एक परमाणु शक्ति है।
मैं... राजनीति एक कहानी सुनाना है और हॉलीवुड बस मेरे संदेश को दूर तक पहुँचा रहा है।
किसी संदेश का उपदेश देने के बारे में मैं भी थोड़ा बहुत जानता हूँ।
ठीक है।
जब तुम छोटे थे, तुम्हें याद है,
तुम्हारी आंटी तुम्हें 45वीं सड़क पर उस बड़े चर्च में ले गई थी?
हाँ, उन्हें वह पादरी बहुत पसंद था।
बड़ा गायकदल और वह सब।
हाँ। ख़ैर, तुम पर भी उसका प्रभाव पड़ा था।
तुम घर आए,
"पापा!" "आप चर्च में वैसा उपदेश क्यों नहीं देते?"
तुम्हें हमेशा बड़े मंच की तरफ़ खिंचाव रहा है।
तुम्हें याद है मैंने तुमसे क्या कहा था?
आपने कहा था कि उन बड़े चर्चों में
कभी-कभी पादरी ख़ुद संदेश बन जाता है।
और वहीं ख़तरा होता है।
अब तुम इसके बारे में सोचो।
दुनिया की ज़्यादातर समस्याएँ तब आती हैं
जब संदेशवाहक ख़ुद को संदेश समझने लगता है।
यही कारण है कि अहंकार को एक घातक पाप माना जाता है।
आप सही हैं। शुक्रिया, पापा।
तुमने मेरा कहा एक शब्द भी नहीं सुना।
नहीं, मैंने आपकी बात सुन ली।
मुझे जाकर एल्ड्रिज से बात करनी है। इस पार्टी को एकजुट करने की कोशिश करनी है।
अपना धर्मोपदेश ख़त्म कीजिए।
1974 हॉलीवुड
हम तुम्हारे लिए एयर स्ट्रिप नहीं बनाएँगे।
तुमने अपनी पिछली फ़िल्म में हमें कम ओवरटाइम दिया था।
हाँ, यह सही है। जब हम अकाउंटेंट बदल रहे थे।
हाँ, ज़रूर कोई स्टूडियो की ग़लतफ़हमी रही होगी या...
- हाँ। - नहीं, दोस्त,
ग़लतफ़हमी यह है कि तुम्हें लगता है यह अभी भी 1972 है।
"इज़ी राइडर" अतीत की बात है।
तुम्हारे पास जादू ख़त्म हो चुका है, जान। और लग रहा है, पैसे भी।
वित्तीय रूप से फ़ायदेमंद बनाने के लिए काफ़ी पैसे हैं।
हम दोगुने दर पर पैसे देंगे।
ज़रूर।
- तीन दिनों में एक कार्यरत एयर स्ट्रिप के लिए? - जल्दी करने की दर से पैसे मिलेंगे।
तुम्हारे सभी आदमियों के लिए तुरंत भुगतान होगा।
सारा ले लो।
- तिगुना भुगतान, दोस्तों। - हाँ!
तुमने अभी इन्हें हमारा आख़िरी बचा नकद दे दिया।
मैं तुम्हें कुछ बताता हूँ, बर्ट। ठीक है, देखो, तुम्हें जो चाहिए तुम वह करो,
क्योंकि तुम हमेशा करते हो, लेकिन अगर दोबारा इन लोगों के पैसे रोके...
मेरी तरफ़ देखो। मेरी तरफ़ देखो।
वे तुम्हारे टुकड़े-टुकड़े करके उन्हें रेगिस्तान में बिखेर देंगे।
मैं उनके पैसे नहीं रोकूँगा।
हम ह्यूई को देश से बाहर ले जाने के लिए एक फ़िल्म बना रहे हैं।
चलो कुछ निवेशक ढूँढें।
यह कमबख़्त दयनीय है।
तो, बर्ट ने कुछ लोगों से अपने एहसान का बदला चुकाने को कहा। पता नहीं किससे।
लेकिन उसे कुछ नकद मिल गया और हम छुपाकर उसे ले आए।
सिगार सुलग चुका है। योजना चालू है।
पीए चल रही है।
उतने पैसों का बजट स्वीकृत है, लेकिन बर्बादी की कोई गुंजाइश नहीं है।
ये कमीने और वह कमबख़्त फ़िल्म।
मुझे ह्यूई की कोई जानकारी दिलाओ!
क्या शूटिंग स्थल तक जाने के लिए ट्रांसपोर्ट तैयार है?
वह सब हो रहा था।
हमने एफ़बीआई के लोगों को चकमा दे दिया। उन्हें कोई अंदाज़ा नहीं था कि मैं कहाँ हूँ।
हॉलीवुड के बारे में एक चीज़ जो मैंने सीखी,
वह यह कि अपनी फ़िल्म बनवाने के लिए तुम्हें जो करना पड़े वह करो।
वह खुदरा रोकड़ अभी तुरंत ट्रांसपोर्ट विभाग में भेज रहा हूँ।
मुझे फ़ोन करना बंद करो, यार। अभी-अभी एक अप्रत्याशित बर्फ़ का तूफ़ान आया है।
यहाँ मेरे साथ सैंटा और उसके दोस्तों समेत मार्गो किडर है। मैं तुम्हें अगले हफ़्ते फ़ोन करूँगा।
स्टार के आने का समय पक्का हो गया है।
सेट का निर्माण 70 प्रतिशत पूरा हो चुका है।
यक़ीन नहीं होता कि हम वाक़ई यह करने जा रहे हैं।
यह दिखाता है कि अगर संसाधन और पहुँच हो, तो लोग क्या हासिल कर सकते हैं।
उससे मुझे याद आता है, यार, मैंने तुम्हारी "हार्ट्स एंड माइंड्स " फ़िल्म की
थोड़ी फ़ुटेज देखी थी। तुम्हारा सबसे बेहतरीन काम है।
तुम्हें या तो एक ऑस्कर मिलेगा,
या वियतनाम का इस तरह से खुलासा करने के लिए तुम्हारा बहिष्कार कर दिया जाएगा।
तुमने यह सुना, स्टीव? हम ऑस्कर जीतने वाले हैं।
ख़ैर, बेहतर होगा, क्योंकि हमारे सारे पैसे उस फ़िल्म में फँसे हुए हैं,
जिसमें तुम्हारा घर शामिल है।
घर जाए भाड़ में। पूरे मोहल्ले में कतार लेगेंगी।
अरे, हमें प्रीमियर के लिए तुम्हें यहाँ वापस लाना होगा।
अरे। हम तुम्हें यहाँ वापस ले आएँगे।
अजीब है, यार।
यह सोचना कि शायद मैं दोबारा कभी अपना घर नहीं देख पाऊँगा।
मेरे दोस्त, मेरे डैड।
और मेरे लोग सड़कों पर सोएँगे क्योंकि मैं ज़मानत पर भाग गया।
और मैं क्या कर रहा हूँ, यार? मैं यहाँ भाग रहा हूँ जैसे...
जैसे एल्ड्रिज।
मैंने उसके बारे में जो बकवास कही, उसके बाद।
सच में, हम अपने आंदोलन की सच्ची प्रवृत्ति देखते हैं...
तीन साल पहले सैन फ़्रांसिस्को
कि वह इंसानी ज़िंदगी की बेहतरी पर केंद्रित है।
मेरे ख़्याल से यह उससे बिल्कुल अलग है
जो हमारे ज़्यादातर दर्शक सोचते होंगे, मिस्टर न्यूटन।
- हाँ। - अब, जैसा कि आप जानते हैं,
हमारे साथ ऐल्जीरिया में अपने देश निकाले से फ़ोन पर एल्ड्रिज क्लीवर जुड़ रहे हैं।
- मिस्टर क्लीवर, क्या आप वहाँ हैं? - हैलो, मेरे दोस्त,एल्ड्रिज।
वहाँ ऐल्जियर्स में कैसा चल रहा है?
हाँ, बहुत अच्छा नहीं, ह्यूई। बहुत अच्छा नहीं।
ब्लैक पैंथर नाश्ता प्रोग्राम इलाके के छह स्कूलों में फैल गया
क्या मतलब है तुम्हारा, यार?
समाचारों में सब अच्छा दिखता है।
तुम उस छत पर बीच वगैरह की ओर देखते हुए।
हाँ, तुम ज़रूर मालिबु हिल्स से अपने नज़ारे के बारे में सोच रहे हो, दोस्त।
मैं इस ज़िंदा रहने वाले प्रोग्राम की बकवास के बारे में बात कर रहा हूँ।
माफ़ करना, भाई?
अब, ह्यूई, पैंथर इसके लिए नहीं बने हैं।
हथियार उठाने का क्या?
मुझे नहीं लगता कि तुम जानते हो तुम क्या कह रहे हो।
हम इसके बारे में बात कर चुके हैं। तुमने कहा था तुम प्रोग्रामों का समर्थन करोगे।
हाँ, मैं जानता हूँ मैं क्या कह रहा हूँ। मैं कह रहा हूँ कि तुम वहाँ
खाना पकाने में व्यस्त हो और पार्टी बिखरती जा रही है।
समझा। तुम आज सुबह
एक... एक विस्फोटक ख़बर सुनाने की कोशिश कर रहे हो।
लेकिन तुम अपने देश निकाले से सालों से
उस हथियार बंद संघर्ष के बारे में बात कर रहे हो, भाई।
वह बहुत सुविधाजनक है।
इस ख़बर के बारे में क्या ख़्याल है? पार्टी का अंतर्राष्ट्रीय हिस्सा बर्ख़ास्त किया जाता है।
बर्ख़ास्त? क्या, तुम मुझे निकाल रहे हो, भाई?
सही कहा। ख़त्म।
तुम पागल हो।
ठीक है, मैं कायर होने की बजाय पागल बनना ज़्यादा पसंद करूँगा।
तुम क्या बकवास कर रहे हो?
तुम लिल बॉबी हटन की मौत का कारण बनने के बाद भाग गए।
लिल बॉबी, हमारी पार्टी का तीसरा सदस्य।
एल्ड्रिज उसे एक सुसाइड मिशन पर ले गया, उसे बेदर्दी से गोलियों से भून दिया गया था।
पुलिसवालों ने उसे एक दर्जन से ज़्यादा गोलियाँ मारी थीं।
वह 17 साल का था।
लिल बॉबी तबसे हमेशा मेरे ख़्यालों में रहता है।
मैं यहाँ रहता हूँ, समझ रहे हो? मैं यहाँ रहता हूँ और परिणामों का सामना करता हूँ।
तुम एक कायर और डरपोक हो।
देवियों और सज्जनों, मिस्टर ह्यूई पी. न्यूटन।
और लाइन पर, एल्ड्रिज क्लीवर।
और हम इस ब्रेक के बाद अभी वापस आते हैं।
भाड़ में जाए एल्ड्रिज।
- मुझे नहीं लगा था वह ऐसा करने वाला है। - बेवक़ूफ़ ने अभी युद्ध का ऐलान कर दिया।
हाँ, वह तुम्हें चुनने पर मजबूर कर रहा है।
तुम प्रोग्राम चलाते रहे, तो पार्टी का एक हिस्सा खोने का जोखिम उठाओगे या...
या बंदूकें लिए हुए और एल्ड्रिज को जीत जाने दोगे?
कोई विकल्प है ही नहीं।
"कॉइनटेलप्रो" को लेकर जे. एडगर हूवर एक मुख्य उद्देश्य था...
सूचना की स्वतंत्रता और गोपनीयता अधिनियम - कॉइनटेलप्रो
...पार्टी को तोड़ने के लिए पैंथरों को आपस में लड़वाना।
वह चाहते थे कि अहम् का टकराव हो और हमारे बीच भरोसा ख़त्म हो जाए।
हूवर लड़ाई, पागलपन और सड़कों पर पैंथरों का ख़ून बहाना चाहते थे।
ब्लैक पैंथर पार्टी दो हिस्सों में बँट रही है
और वह बकवास काम कर भी गई।
मुझे पता नहीं, यार। मेरे ख़्याल से मुझे तुम्हारे साथ चलना चाहिए।
1974 हॉलीवुड
नहीं। इसमें बहुत जोखिम है।
अब, तुम जानते हो तुम क्यूबा में अकेले नहीं रहना चाहते।
सब कुछ ठीक होने तक बच्चे मेरी माँ के साथ रह सकते हैं।
नहीं, उन बच्चों को तुम्हारी ज़रूरत है, ग्वेन।
धत्। साथ ही, मुझे नहीं पता,
हो सकता है वे श्वेत सत्ताधारी मेरे विमान को निशानेबाज़ी के अभ्यास के लिए इस्तेमाल करें।
तुम्हें मेरी ज़रूरत नहीं है?
मैं चाहता हूँ तुम उत्तर में जाकर पार्टी की मदद करो।
अगर मुझे लोगों से समर्थन पाने में मुश्किल हुई थी,
तो मुझे मालूम है वह टेरीसा और इलेन के लिए आसान नहीं होगा।
ग्वेन, चलो भी। अब, चलो भी।
मेरे पास इस सबके लिए समय नहीं है, ठीक है?
मैं चाहता हूँ तुम ओकलैंड जाओ और मेरे पापा से बात करो।
मुझे कभी फ़ोन करने का मौका ही नहीं मिला।
तुम्हें करना होगा।
तुम्हें उन्हें बताना होगा कि तुम उनसे प्यार करते हो, इससे पहले कि बहुत देर हो जाए।
ख़ैर, मेरे पापा दक्षिण से हैं। वे पुराने ख़्यालातों के हैं।
उन्हें वह सब... खुले प्यार वाली हिप्पी बकवास पसंद नहीं है।
तुमने कभी अपने पिता से नहीं कहा कि तुम्हें उनसे प्यार है?
उन्होंने मुझसे कभी नहीं कहा।
ख़ैर, शायद उसे बदलने का समय आ गया है।
क्या मैं दोबारा कभी तुम्हें देखूँगी?
हाँ। ग्वेन, मैं तुम्हें और बच्चों को बुलवा लूँगा।
वादा करता हूँ।
मुझे यक़ीन नहीं होता कि ह्यूई कल जा रहा है।
क्या बकवास है? क्या बर्ट ने सबको निमंत्रण बाँटे थे?
यह श्वेत प्रगतिशील लोगों का फेयरवेल टूर है, दोस्त। देखो ज़रा।
तुम जानते हो हॉलीवुड को अलविदा वाली कहानी अच्छी लगती है।
यह शानदार है, है ना? मुझे शूटिंग के पहले दिन की याद दिलाता है।
लेकिन, अरे, देखो, मुझे तुम्हें कुछ दिखाना है।
- यह क्या बकवास है? - ह्यूई के लिए विदाई का तोहफ़ा।
द बिग सिगार
पूरा शहर पहले ही यह सोचता है कि हम एक फ़िल्म की शूटिंग कर रहे हैं,
तो क्यों ना हम वाक़ई में एक फ़िल्म की शूटिंग करें?
"द बिग सिगार।"
यार, मुझे तुम्हें कुछ अश्वेत कलाकारों से मिलवाना पड़ेगा।
मतलब, उन्होंने इस चीज़ में चार चाँद लगा दिए होते।
इसे "सुपरफ्लाई" जैसा शानदार बना दिया होता।
क्या बात है।
सुनो, ऐसा पहले कभी नहीं किया गया है।
जब हम यह कर रहे होंगे उसी दौरान वे इसके बारे में लिखेंगे कि हम क्या कर रहे हैं।
- आर्टी स्क्रिप्ट लिखना शुरू कर चुका है। - अच्छा? ठीक है।
क्यों ना हम एफ़बीआई को बस एक चिट्ठी भेज दें, हमारे नाप भेज दें,
ताकि वे हमारे जेल के कपड़े तैयार रखें, हँ?
- यह सुनने में कैसा लग रहा है, बर्ट? - तुम जानते हो यह धंधा कैसे चलता है।
इस चीज़ को थिएटरों तक पहुँचने में 50 साल लग जाएँगे।
तब तक यह पूरे मामला ख़त्म हो चुका होगा।
यह शानदार है! मतलब, यह बिल्कुल मेरे जैसा दिख रहा है।
बर्ट रेनल्ड्स तुम्हारा किरदार निभा रहा है?
अरे, ह्यूई। आओ, इसे देखो।
मैं जाकर इसे जला देता हूँ।
मैं वहाँ अपनी ज़िंदगी के लिए लड़ रहा हूँ और तुम एक पोस्टर के साथ मटरगश्ती कर रहे हो?
- रुको... - मुझे लगा था तुम अब तक समझ गए होगे।
तुम्हें शामिल करने की सबसे बड़ी वजह यही थी
कि तुमने हमारे प्रोग्रामों में मदद की।
मैंने सोचा अब तक हम एक-दूसरे को समझने लगे हैं
- और यहाँ तुम यह बकवास कर रहे हो। - मैं बस इस झूठ को बेचने की कोशिश कर रहा हूँ।
यहाँ सब कुछ ठीक है?
मैं बताता हूँ, यार, मुझे घर छोड़ दो।
अच्छा हुआ मैं रोल्स रॉयस वाले एक काले को जानता हूँ।
- मैं तुम्हारा ध्यान रखूँगा। - ठीक है।
जल्दी करना, भाई।
- हैलो? - पापा।
ह्यूई। तुम ठीक हो?
हाँ, हाँ। मैं ठीक हूँ।
आपकी तबियत कैसी है?
ऐसा लग रहा है जैसे स्वर्ग में मेरे आने की तैयारी हो रही है।
तुम कहाँ हो?
मैं बता नहीं सकता।
उन्होंने मेरी पीठ पर निशाना साध रखा है।
हाँ, ख़ैर, येशु के साथ भी यही हुआ था। वह ठीक रहे थे।
सुनिए, पापा, मुझे आपसे कुछ कहना है।
अब तुम अपना ख़्याल रखना, ह्यूई।
प्लीज़, बस मेरी बात सुनिए।
मैं...
आप जानते हैं मैं क्या महसूस करता हूँ, है ना?
नहीं। तुम्हें कुछ कहने की ज़रूरत नहीं है।
चलो भी। उससे बात करते रहो, वॉल्टर।
ओह, धत्।
ह्यूई, कुछ श्वेत पुलिसवाले हमारी तरफ़ आ रहे हैं, यार।
ह्यूई, हमें जाना होगा, यार।
ठीक है।
- बात यह है, पापा, कि मैं जा रहा हूँ। - जानता हूँ।
- अरे, अफ़सरों। शुक्र है। - पापा, मुझे बस बोलने दीजिए।
कुछ बेवक़ूफ़ मेरी रोल्स रॉयस पर खरोंच लगाकर उस तरफ़ भाग गए।
ओह, धत्।
- क्या तुम रिचर्ड प्रायर हो? - अब, देखो।
जब मुझे लगा कि क़ानून अंधा होता है, तुम कमीने
पैसे वाले काले को पहचान लेते हो!
- सही कहा, मैं रिचर्ड प्रायर हूँ। - ख़ैर, डैड...
- ह्यूई... - मिस्टर न्यूटन, क्या वह ह्यूई है?
- मैं ठीक हूँ। - मिस्टर न्यूटन, फ़ोन मुझे दीजिए।
डैड, हैलो?
नहीं। ह्यूई, तुम अपने पिता को परेशान कर रहे हो।
अरे, फ़ोन वापस मेरे पिता को दो।
ह्यूई।
- मुझसे उस तरह बात मत करो। - मुझे अपने पिता से बात करनी है।
उन्हें कमबख़्त फ़ोन वापस दो।
तुम फ़ोन मुझे वापस दोगी, मिस?
तुम्हारे साथ वह बंदा?
बस मेरा ड्राइवर है।
- उसे बात करनी है... - ह्यूई।
- डैडी। अरे, डैड। - मिस्टर न्यूटन, मुझे माफ़ कीजिए,
- लेकिन मुझे ज़ोर देना पड़ेगा। - नहीं। मैं ठीक हूँ।
फ़ोन मुझे दीजिए।
डैडी, मैं आप...
हैलो?
- वह रिचर्ड प्रायर था, यार। - हाँ।
धत्!
चलो, यार। चलो चलें।
काले के पास बंदूक है।
तुम मरोगे।
तुमने कभी अपने पिता से नहीं कहा कि तुम्हें उनसे प्यार है?
- आप जानते हैं मैं क्या महसूस करता हूँ। - तुम्हें कुछ कहने की ज़रूरत नहीं है।
मैं अब बेंत की कुर्सी में बैठा वह इंसान नहीं रहना चाहता, यार।
ह्यूई, एफ़बीआई के लोगों ने कल रात हम सबके घरों पर छापा मारा।
तुम लिल बॉबी हटन की मौत का कारण बनने के बाद भाग गए।
तुम्हारे मर जाने से आंदोलन का क्या फ़ायदा होगा?
तुम यहाँ खुले में छुपे हुए हो।
यह कोई खेल नहीं है। यह मेरी ज़िंदगी है।
भाड़ में जाओ तुम और सभी काले जो तुम्हारा अनुसरण करते हैं।
मैं हमेशा से जानता था कि मैं आंदोलन के लिए अपनी जान दे दूँगा।
तुम अमेरिका के सबसे ख़तरनाक आदमी बन जाओगे।
क्या मैं दोबारा कभी तुम्हें देखूँगी?
शक्ति आज़ादी का संकेत देती है
और मैं एक शक्तिहीन आदमी के रूप में मरने से इंकार करता हूँ।
- अरे! अरे! अरे! - शक्ति आज़ादी का संकेत देती है
और मैं एक शक्तिहीन आदमी के रूप में मरने से इंकार करता हूँ।
गार्ड!
शक्ति आज़ादी का संकेत देती है।
...शक्तिहीन आदमी के रूप में मरने से इंकार करता हूँ।
गार्ड!
अरे, अरे! अरे, गार्ड! गार्ड!
शक्ति आज़ादी का संकेत देती है और मैं एक शक्तिहीन आदमी के रूप में मरने से इंकार करता हूँ!
धत्।
लिल बॉबी!
बॉबी!
आप क्यूबा कैसे विमान में जा रहे हैं?
मुझे नहीं पता, बच्चे।
अच्छा, क्या तुम एक अच्छे स्टूडेंट हो?
कुछ चीज़ों में।
लेकिन मुझे क्लास के सामने बुक रिपोर्ट प्रस्तुत करना पसंद नहीं है।
हाँ, मुझे भी पसंद नहीं था।
क्यों नहीं?
क्योंकि मुझे पढ़ना नहीं आता था।
- आपको पढ़ना नहीं आता था? - अरे, माइकल।
क्यों ना हम नंबर प्लेट वाला खेल खेलें?
क्या कहते हो, दोस्त?
सब ठीक है, यार।
हाँ?
देखो, मुझे शब्दों के साथ दिक्कत होती थी।
और मेरी टीचरें, उन्हें कोई परवाह नहीं थी। तो मुझे ख़ुद को सिखाना पड़ा।
पता है फिर मैंने क्या किया?
अह-अह।
मैंने अपना स्कूल खोला।
ठीक है, दोस्त। चलो तुम्हारा बस्ता उठा लो।
हम लगभग तुम्हारे स्कूल पहुँच गए हैं।
टाहो कहाँ है, बर्ट?
टाहो को देर हो गई है।
मतलब, मुझे यक़ीन है वह आ रहा होगा। ट्रैफ़िक।
क्या? हवाई ट्रैफ़िक।
कम से कम रोशनी अच्छी है। साथ में एक और सूर्यास्त देख लेंगे।
रोशनी? वह कमबख़्त क्यूबन कहाँ है?
सब कुछ दाँव पर।
तुम पर हमारा उधार है, टाहो।
रुको।
मेरे पास कुछ है, कुछ ऐसा जो तुम्हें चाहिए होगा।
मुझे पता है ह्यूई न्यूटन कहाँ है।
उसे इतनी देर क्यों लग रही है, बर्ट?
ठीक है, वह पहुँच जाएगा।
दोस्तों, चलो। चलो बस इंतज़ार करते हैं, ठीक है?
मैंने तुमसे कहा था उस बंदे पर भरोसा मत करो।
पता है, मुझे समझ नहीं आता। बंदे ने लाखों चक्कर लगाए होंगे।
तुमने क्या उम्मीद की थी, यार?
हाँ, तुम बादशाही करने में, पार्टियाँ देने में बहुत व्यस्त थे
और तुमने यह सुनिश्चित नहीं किया कि कमबख़्त विमान आया या नहीं।
- मतलब, ज़रूर कुछ हो गया होगा। - मैं बताता हूँ क्या हुआ होगा।
तुमने मुझसे तुम्हारे ऊपर भरोसा करने को कहा था। यही हुआ था।
और फिर तुमने एक ड्रग्स लाने-ले जाने वाले को पैसे दिए क्योंकि वह इस काम के लायक़ लग रहा था।
कुल मिलाकर यही कहानी है, यार।
वह आख़िर है कहाँ?
ह्यूई, तुम कहाँ जा रहे हो?
ह्यूई, तुम क्या कर रहे हो? ह्यूई, तुम कहाँ जा रहे हो?
मैं एक क्यूबन को मारने जा रहा हूँ।
लेकिन यह मेरी कार है। ह्यूई, यह मेरी कार है!
अरे! वह मेरी कार है!
यह शानदार है। यह बस लाजवाब है।
वह चला गया!
यह बढ़िया है ना? वह जा रहा है, बर्ट।
तुम अपने कमबख़्त पोस्टर पर वह क्यों लगाते!
एक। हमें आज़ादी चाहिए।
हम अपने अश्वेत समुदायों की क़िस्मत का फ़ैसला ख़ुद करने की शक्ति चाहते हैं।
दो। हम हमारे लोगों के लिए पूर्ण रोज़गार चाहते हैं।
तीन। हम इंसानों के रहने लायक़ उपयुक्त आवास चाहते हैं।
चार। हम श्वेत नस्लवादी व्यवसायिकों द्वारा अश्वेत समुदाय की
लूटपाट ख़त्म करना चाहते हैं।
पाँच। हम उपयुक्त शिक्षा चाहते हैं जो हमें इस नस्लवादी
और पतनशील प्रणाली के असली व्यक्तित्व के बारे में सिखाए।
ऐसी शिक्षा जो हमें हमारे असली इतिहास और आज की दुनिया में
आज के समाज में हमें हमारी भूमिका के बारे में पढ़ाए।
छह। हम चाहते हैं सभी अश्वेत भाइयों को सैन्य-सेवा से माफ़ किया जाए।
सात।
लोगों को समस्त अधिकार।
उप-शीर्षक अनुवादक : मीनू